# Szabó Ilonka

(Bp., 1911. aug. 18.–Bp., 1944): énekesnő (szoprán). 1934-ben Rossini: A szevillai borbély Rosinájaként debütált az Operaházban, ahol 1936-ig volt ösztöndíjas, majd 1936-tól haláláig magánénekes. Az egyik legkiválóbb koloratúrszopránként üdvözölhette a közönség. Rendkívül finom hangjával, lényének bájával és jó színészi képességével számos szubrettszerep egyedülálló megformálója volt. A II. világháború végén, Buda ostroma alatt halt meg. A Várban utcát neveztek el emlékére. F.Sz. Rosina (Rossini: A szevillai borbély); Blonde (Mozart: Szöktetés a szerájból); Gilda (Verdi: Traviata).