# Vidovszky László

(Békéscsaba, 1944. febr. 25.– ): zeneszerző, pedagógus. 1958–1962 között Szegeden Szatmári Gézánál, 1962–1967 között a Zak-n Farkas Ferencnél végzett zeneszerzői tanulmányokat. 1970-ben az Új Zenei Stúdió alapító tagja. 1984-től a Janus Pannonius Tudományegyetem zeneelméleti tanszakát vezeti. Sokoldalú művészi munkássága során színpadi zenét írt Shakespeare Szeget szeggel, Büchner Leonce és Léna, Strindberg Az apa, J. Ford Kár, hogy k..., Lenz A katonák c. műveihez. Zenei társszerzője Nádas Péter Találkozás c. színművének (1985). Eck Imre számára balettzenét írt Lear címmel (1988).