# Pongor Ildikó

(Bp., 1953. jún. 17.– ): táncosnő. Az ÁBI-ben 1971-ben szerzett balettművész diplomát, majd egy éven át Leningrádban tanult tovább Siripina és Bergvadze mestereknél. 1972-től az Operaház tagja, 1974 óta magántáncos. 1989–1990 között az Operaház balettegy.-ének műv.-i vez.-je. Kimagasló technikai tudású, rendkívül temperamentumos klasszikus balerina, generációjának egyik legkiválóbb művésze. A Várnai Balettverseny bronzérmese (1976), Kossuth-díjas (1985), Liszt Ferenc-díjas (1978), érdemes (1982) és kiváló művész (1990). F.Sz. Giselle (Lavrovszkij); Odette-Odilia (Messzerer: A hattyúk tava); Diana (Seregi L.: Sylvia); Flavia (Seregi L.: Spartacus); Lány (Seregi L.: A csodálatos mandarin); Terpszikhoré (Balanchine: Apolló); Mária Magdolna (Fodor A.: A próba); Shakti (Béjart: Bhakti); Lady Macbeth (Vasziljev: Macbeth); Titánia (Seregi L.: Szentivánéji álom); Lány (László: Derby); Carabosse (Róna V.: Csipkerózsika); Anna (Pártay L.: Anna Karenina); főszerep (Ailey: A folyó).

PONGOR ILDIKÓ – Violente (Csajkovszkij–Guszev: Csipkerózsika)