# Perlaki István

(Bp., 1934. júl. 5.– ): színész. A SzAk elvégzése után, 1958-ban a kecskeméti Katona József Színházba szerződött. 1962–66-ban a Honvéd Művészegyüttes tagja volt. Három évet ismét Kecskeméten töltött, majd 1969-től 1977-ig a veszprémi Petőfi Színházban szerepelt. 1977-től 1990-ig, nyugdíjba vonulásáig az Arany János Színházban játszott. Zenés és prózai darabok hősszerepeit alakította, később karakterszínész lett. Gyakran szinkronizál. 1981-ben kapott Jászai Mari-díjat. F.Sz. Rómeó (Sh.: Rómeó és Júlia); Horatio (Sh.: Hamlet); Agárdi Péter (Heltai J.: A néma levente); Nestor (Breffort–Monnot: Irma, te édes!); Nagyapó (Svarc: Hókirálynő).