# Homonnay Horváth István

(Szombathely, 1898–?): színész, színigazgató. Somogyi Kálmán színigazgatónál tanult. Az 1920-as években állomásai voltak két évig Győr–Sopron–Szombathely, 1 évig Gulyás Menyhért egy.-ében Nyíregyháza–Kaposvár–Békéscsaba–Cegléd, 1 évig Kiss Árpádnál Makó–Sopron–Székesfehérvár–Veszprém–Szombathely, két évig Földes Dezsőnél Pozsonyi Magyar Színház és Komárom–Érsekújvár–Déva. 1933–1939 között volt színig., ekkor Nádudvar–Nyírbátor, Túrkeve–Vecsés, Battonya–Püspökladány–Túrkeve, Pestújhely–Csepel, Csurgó–Hajdúszoboszló–Sárvár voltak állomáshelyei. 1940–41-ben Erdélyi Mihály színházaiban játszott Bp.-en, majd 1941–42-ben Szegeden volt színész. Bonvivánszerepeket játszott. F.Sz. Szu-Csong herceg (Lehár F.: A mosoly országa); Rip Van Winkle (Planquette); Piber (Herczeg F.: Ocskay Brigadéros).