# Pápa színészete

első ismert színielőadása egy iskoladráma bem. volt 1761-ben. Az első ismert hivatásos m. nyelvű előadás Johann Joseph Nouseulnek, a bécsi Hofburgtheater színészének vendégjátéka 1802. ápr. 19-én. Az első hivatásos m. előadás: 1817. máj. 5-én Balog István társ.-a előadta a Kővári Sándor c. érzékenyjátékot. Pápa 1817–1880 között a m. és a német vándortárs.-ok útvonalába egyaránt bekapcsolódott. Az utolsó német nyelvű előadást Beyer József társ.-a tartotta 1848. jan.-ban. Az első pápai színkör a Séta téren nyílt meg 1862. máj. 25-én, ezt 1872 körül bontották le. 1876. ápr. 29-én avatták a második színkört, amely 1877. okt. 10-én leégett, de nem építették újjá. A Voyta Adolf tervezte kőszínházat 1881. dec. 7-én nyitotta meg Beödy Gábor társ.-a. Az épület adatai: 500–550 néző, 115 m2 területű, 8,95 m magas, Galló György tervezte színpad. Évente több társ. is játszott a színházban, saját társ.-a nem volt. 1919. ápr. 6-tól júl. 1-ig Marx Színház néven a már korábban is Pápán fellépő társ. játszott benne Heltai Hugó vezetésével. A színház 1925-től a Jókai Színház nevet viselte. Az épületet 1931 okt.-ében lebontották. A Pápán megforduló színtárs.-ok ezután a filmszínházban találtak játszóhelyet. – Ir. Nádasdy L.: A pápai kőszínház története (Veszprém, 1891).