# Takáts Mihály

(Nagybánya, 1861. szept. 13.–Keszthely, 1913. aug. 20.): énekes (bariton). Nagyváradi teológusként ajánlották Újházi Ede figyelmébe. A Nemzeti Színház ösztöndíjával Pauli Richárd és Passy-Cornet Adél tanítványa lett. 1883-ban debütált, majd haláláig az Operaház vezető baritonja maradt. Meleg tónusú, tömör, nagy terjedelmű hangja sokoldalú előadóművészete rendkívül széles repertoár kialakítására – több mint száz szerep –, éneklésére tették képessé. Egyaránt alakította Mozart, Verdi, Wagner és Puccini vezető bariton szerepeit. Kiváló Wagner-énekes volt, aki Bayreuth-ban is vendégszerepelt. 1894-ben dalénekesként is fellépett. F.Sz. Valentin (Gounod: Faust); Rigoletto (Verdi); Don Giovanni (Mozart); Brankovics György (Erkel F.); Wolfram, Biterolf (Wagner: Tannhäuser); Scarpia (Puccini: Tosca); Almaviva gróf (Mozart: Figaro lakodalma); Tiborc (Erkel F.: Bánk bán).

TAKÁTS MIHÁLY