# Beregi Péter

(Bp., 1945. jún. 12.– ): színész. 1967-ben kezdte pályáját az Állami Déryné Színházban. 1976-tól a Népszínház, a Nemzeti, a Józsefvárosi, a Budapesti Kamaraszínház tagja. Klasszikus színművekben, énekes, táncos darabokban karakterszerepeket játszik. F.Sz. Liliom (Molnár F.); Kakuk Marci (Tersánszky J. J.: Szidike lakodalma); Bicska Maxi (Brecht–Weill: Koldusopera); Perry Lascoe (Coward: Forgószínpad).