# Benkő Etelka

(Szabadszállás, 1877–Bp., 1921. aug. 29.): énekesnő (szoprán). A SzAk drámai tagozatának elvégzése után vidéken operettekben játszott, majd Ambrus Zoltán író feleségeként a Zak-n tanult énekelni. Népszínházi működése után 1902-től haláláig az Operaház tagja volt. Sokoldalú tehetsége, széles repertoárja, kiváló játéka, emberi értékei tették népszerűvé. F.Sz. Pillangókisasszony (Puccini); Nedda (Leoncavallo: Bajazzók).