# Szokolay Ottó

(Kispest, 1937. nov. 23.– ): színész. A SzAk-n 1961-ben szerzett oklevelet, és a kaposvári Csiky Gergely Színházhoz szerződött. 1963-ban egy évadot a Miskolci Nemzeti Színháznál töltött, majd a következőben a Vígszínház szerződtette. 1965 óta a Nemzeti Színház tagja. Drámai karakterszerepekben nyújt kitűnő alakításokat. Jászai Mari-díjas (1984). F.Sz. Rómeó (Sh.: Rómeó és Júlia); Biff (Miller: Az ügynök halála); Kovács kapitány (Molnár F.: Olympia); János (Molnár F.: Az ördög); Aigisthos (Aiszkhülosz: Oreszteia); Richárd (Jókai M.–Hevesi S.: A kőszívű ember fiai); Hídvégi (Németh L.: Szörnyeteg); Hur (Madách I.: Mózes); Cléante (Molière: Tartuffe); Francisco (Sh.: A vihar); István püspök (Márai S.: Kassai polgárok).