# Halmi Jenő, id.

(Hidaskürt, 1877. febr. 26.–?): színész, színházigazgató. 1893-tól Solymossy Elek színiiskolájának növendéke volt egy évig. 1894-ben Szalkai Lajos társ.-ához szerződött. Működött Makó Lajos, Szilágyi Dezső, Krecsányi Ignác társ.-ában. 1903-ban színig.-i engedélyt kapott. 1904–05, valamint 1911–13-ban operett társ.-ával Szlavónia, Horvátország, Bosznia nagyobb városaiban szerepelt. A háború után 1919-től Vác, Salgótarján, Nagykőrös, Halas, Pápa, Győr, Kisvárda, Orosháza, Esztergom, Tata városokban volt színházig. 1928-tól Nagykőrös–Vác–Kisvárda környékén játszott egy.-ével. A harmincas évek közepén anyagi nehézségek miatt társulata megszűnt. Ezután 1936–37-ben még fellépett fia, ifj. Halmi Jenő társ.-ában.