# Új Magyar Színház (Buenos Aires)

1967-ben alakult m. nyelven játszó színtársulat. 1967 végén a Hajmássy Miklós által vezetett Magyar Színjátszó Társaság kettévált. A tagok nagyobbik része Új Magyar Színház néven alakított társ.-ot. Tagok: Balogh Erzsébet, Brunáry Ilona, Gyáni Magda, Pintér Irma, Székely Teri, Tscharikow Szonja, Almási Gyula, Bátori János, Kovács Pál, Pintér Endre, Ruzicska Gyula, Tcharikow Miklós és Váry Zoltán. A művészeti igazgatást Brunáry Ilona vállalta, az adminisztrációt dr. Vácz Endre vezette. Első bem.-juk 1968. ápr. 20-án Bús-Fekete László János c. darabja volt. További előadások: 1968. júl. 13-án Bradley: Az államügyész; szept. 14-én Berczelly Károly Válaszúton; nov. 9-én Barabás Pál Könnyű a férfiaknak. 1969. jún. 7-én László Aladár Becsületes megtaláló c. színdarabja került színre.