# Bökönyi Laura

(Bp., 1955. szept. 21.– ): színésznő. 1980-ban végzett a SzAk filmszínész szakán. A diploma megszerzése után egy évet töltött a Békés Megyei Jókai Színházban. 1981-ben a debreceni Csokonai Színházhoz szerződött. 1983-tól a Népszínház, 1987-től a Mikroszkóp Színpad, 1988 óta ismét a Békés Megyei Jókai Színház tagja. Naivaalkata izgalmasan bontakozik ki az erőteljesebb női karakterek megformálásában. F.Sz. Lány (Mészöly M.: Bunker); Johanna (Whiting: Ördögök); Nő (Spiró Gy.: Csirkefej); Ilma (Vörösmarty M.: Csongor és Tünde).