# Ütő Endre

(Nagykanizsa, 1903. szept. 11.–Bp., 1978. dec. 13.): színész, díszlettervező. Bp.-i iparművészeti főiskolai tanulmányok után 1925-ben a SzAk-n szerzett oklevelet. Vidéki színházakban volt díszletfestő, majd 1929-ben a kassai színházhoz került. Ettől kezdve több városban (Csehszlovákiában, Romániában) működött mint színész és tervező. 1945 után Pécsett, 1951–1974 között a Miskolci Nemzeti Színháznál volt tervező. Megragadó festőiség jellemezte színpadképeit. F.T. Szophoklész: Antigoné; Gáspár M.: Hamletnek nincs igaza; Gorkij: Éjjeli menedékhely.