# Perrey János; Perron

(Pozsony?, 1814–Debrecen, 1870. jan. 28.): táncos, színházi táncmester, koreográfus. Pályája elején, 1846-ban Veszter Sándor tánctársaságával külföldön turnézott. Az ötvenes években a Nemzeti Színház táncosaként és táncmestereként működött. 1861-ben a Budai Népszínház balettmestere lett, és 1863-ban felújította a Sobri c. balettet. Élete utolsó éveiben tánctanítással foglalkozott a fővárosban és vidéken. F.K. Lucifer, a zöld ördög (Kilányi Sz. után, 1855).