# Dóczi Lajos

(Sopron, 1845. nov. 29.–Bp., 1919. aug. 27.): író, műfordító. Politikai és újságírói pályán működött, a Monarchia külügyi sajtófőnöke volt. Magyarul és németül egyaránt kitűnően verselt. Magyarra fordította Goethe Faustját, Madách Imre Az ember tragédiája c. művét pedig németre. 1887-ben a Kisfaludy Társaság, 1915-ben a Petőfi Társaság tagja lett. Újromantikus verses színműveit a Nemzeti Színház mutatta be. F.M. Csók (1874); Az utolsó szerelem (1884); Széchy Mária (1886); Vegyes párok (1889); Vera grófné (1892); Ellinor királyleány (1897). Csók (1874) c. vígjátékát saját fordításában német színpadokon is sikerrel adták elő. – Ir. Romhányi Gy.: D. L. drámái (1934).