# Darvay Nagy Adrienne

(Nagyvárad, 1958. márc. 22.– ): színházkutató, színháztörténész. 1969 óta él Bp.-en. 1984-ben az Eötvös Loránd Tudományegyetem Bölcsészettudományi Karának magyar–történelem szakán végzett. 1988 óta az Országos Színháztörténeti Múzeum és Intézet munkatársa. Több színháztörténeti emléktárlat mellett a kolozsvári bicentenáriumi kiállítás társrend.-je. Tanulmányai, cikkei, írásai különböző mo.-i és romániai kötetekben, folyóiratokban jelentek meg. F.M. Köszöntünk, Színház, szép tündérvilág! (Kiállítási kalauz 1990); A mesebeli szentmadár (1992).