# Együd István

(Pócsmegyer, 1838–Vác, 1882. dec. 5.): színész, rendező. 1855-ben kezdte pályáját. Miskolcon, Szegeden, Pozsonyban, majd a Budai Népszínházban Molnár György társ.-ában játszott. 1865-től 1875-ig Debrecen volt az állomáshelye. 1875-től a Népszínház tagja volt. Művelt, finom humorú színész, főleg vígjátéki figurákat alakított kiválóan. Játszott bonviván, buffo és társalgási, szerelmes szerepeket. Drámában, népszínműben is kitűnő volt. Az Országos Színészegyesület alapító tagja, 1878-tól pénztárosa volt. F.Sz. Baczur Gazsi (Gaál J.: A peleskei nótárius); Gáspár apó (Planquette: A corneville-i harangok); Kiskopjai (Tóth K.: A király házasodik).

M.A. 1857–59: Latabár Endre; 1859–64: Miskolc, Szeged, Pozsony, majd Nemzeti Színház; 1864: Szilágyi Béla.