# Sárosdy Rezső

(Bp., 1926. júl. 14.– ): színész. Pályáját 1954-ben kezdte az Állami Faluszínháznál. 1957-ben Békéscsabára szerződött, majd rövid szegedi megszakítással 1961-től 1986-ban történt nyugdíjazásáig a debreceni Csokonai Színház tagja volt. Drámai hős- és jellemszerepeket alakított. Jászai Mari-díjas (1967), érdemes művész (1978). F.Sz. Macduff (Sh.: Macbeth); Petúr bán (Katona J.: Bánk bán); Joó András (Darvas J.: Kormos ég); Eddie Carbone (Miller: Pillantás a hídról); John Proctor (Miller: A salemi boszorkányok); Szakhmáry Zoltán (Móricz Zs.: Úri muri); Stanley Kowalski (Williams: A vágy villamosa); Frank (Shaw: Warrenné mestersége).