# Pattantyús Anikó

(Bp., 1949. máj. 20.– ): táncosnő. Az ÁBI-ben Merényi Zsuzsa növendéke volt. 1967-től 1971-ig a Szegedi Nemzeti Színháznál dolgozott, ahol 1970-ben magántáncossá nevezték ki. 1971-től a Fővárosi Operettszínház táncosnője, 1991-től címzetes magántáncos. A színház szinte valamennyi önálló táncestjén szólófeladatot kapott, markáns, dinamikus egyénisége, biztos stílusérzéke a legkülönbözőbb operett- és musicalbetétekben is sikereket hozott számára. Részt vett a színház legtöbb külföldi turnéján és televíziós műsorokban is szerepelt. 1988 óta a Rock Színház balettmestere és koreográfus-asszisztense. Liszt Ferenc-díjas (1983). F.Sz. főszerep (Imre Z.: Polovec táncok, Táncfantázia az Oxfordi szimfóniára); főszerep (Bogár R.: Bolero); főszerep (Pártay L.: Az állatok farsangja).