# Gelley Kornél

(Bp., 1932. márc. 5.–Bp., 1989. márc. 19.): színész. A SzAk elvégzése után, 1954-ben egy évadra a kecskeméti Katona József Színházhoz szerződött. 1955–1961 között a szolnoki Szigligeti Színházban játszott. 1961-től a Nemzeti Színház tagja, 1982-től 1989-ig, haláláig a Katona József Színház művésze volt. Magas, sovány alkata, karaktere befolyásolta szerepkörét, pontos, jól kidolgozott groteszk figuráit. Jászai Mari-díjas (1965), érdemes művész (1982). F.Sz. Lennie (Steinbeck: Egerek és emberek); Bíboros inkvizítor (Brecht: Galilei); Capulet (Sh.: Rómeó és Júlia); York hercege (Sh.: II. Richárd); Don Quijote (Vészi E.: Don Quijote utolsó kalandja); Tanfelügyelő (Gogol: A revizor).