# Arany Erzsébet

(Derecske, 1946. jún. 1.– ): pszichológus. 1972-ben szerzett diplomát a Kossuth Lajos Tudományegyetem Bölcsészettudományi Karán. 1973–79-ben a nyíregyházi Tanárképző Főiskolán tanított pszichológiát és bábpedagógiát. Kutatási témája a bábjáték, a drámajáték, az animáció szerepe a személyiség fejlesztésében. 1983-ban a Debreceni Műhely egyik alapítója és vezetője. Művei: A bábjáték élményének funkcióelemzése az alsó tagozatos közösség struktúrájában (Nyíregyháza, 1980); Anyanyelvi nevelés bábozással (Debrecen, 1983); A bábjáték szerepe a 6–10 éves cigány gyermekek személyiségének fejlesztésében (doktori értekezés, Debrecen, 1984).