# Sárközi Sándor; Sárecz

(Szeged, 1915. jan. 2.–Miskolc, 1981. nov. 19.): színész. Az Országos Színészegyesület színiiskolája után pályáját 1937-ben Szegeden kezdte, majd Kolozsvárott, utána ismét Szegeden szerepelt. 1949-től haláláig a Miskolci Nemzeti Színház tagja volt. Közel 100 epizódfigurát alakított pályája során. F.Sz. Schwind festő (Schubert–Berté: Három a kislány); Szóládi (Illyés Gy.: Ozorai példa); Gaston (Kálmán I.: A montmartre-i ibolya); Egy udvornik (Katona J.: Bánk bán); Dr. Reich (Molnár F.: Liliom); Jonescu tanító (Caragiale: Az elveszett levél); Első ciprusi nemes (Sh.: Othello).