# Orth Mihály

(Gödöllő, 1957. máj. 14.– ): színész. A SzAk elvégzése után 1981-ben a győri Kisfaludy Színházba szerződött. Az 1987–88-as évadban szabadfoglalkozású volt, majd 1988-tól 1992-ig a kecskeméti Katona József Színházban játszott. 1992 óta ismét szabadfoglalkozású színművész. Főként fiatal hősöket jelenít meg erőteljes jellemábrázolással. F.Sz. Kömény Móka (Tamási Á.: Énekes madár); Vaszka Pepel (Gorkij: Éjjeli menedékhely); Alfréd (Ö. von Horváth: Mesél a bécsi erdő); Mortimer (Schiller: Stuart Mária); Ádám (Madách I.: Az ember tragédiája); Richárd (Jókai M.–Böhm Gy.–Korcsmáros P.–Tolcsvay B.: A kőszívű ember fiai).