# Verebes Ernő

(New York, 1902. dec. 6.–USA, 1971): színész. Rákosi Szidi színiiskoláját 1920-ban végezte el. 1920–1922 között a Blaha Lujza Színház tagja volt, de fellépett a Belvárosi Színházban is. 1924–1934 között Berlinben filmezett. Hazatérte után a Budai Színkörben, a Fővárosi Operettszínházban, a Városi Színházban, a Royal Revüszínházban eljátszotta néhány operett táncoskomikus-szerepét. 1938 körül az USA-ba költözött, s folytatta filmszínészi pályáját. 1920–1936 között m. néma- és hangosfilmekben is szerepelt. F.Sz. Hessen Maxi (Krasznai-Krausz M.: Sárga liliom); Sas (Eisemann M.: Én és a kisöcsém); Cserepes Viki (Zerkovitz B.: Csak egyszer élünk).