# Balogh Erzsi

(Bp., 1922. febr. 26.– ): színésznő. Makay Margit színiiskolájában tanult. 1944-ben a Vígszínház tagja. 1945-től több fővárosi színházban szerepelt, 1952-ben a Vidám Színpadhoz szerződött. Sok vonzó szépasszonyt formált meg ízléssel, tehetséggel, jó humorral. A Szabó család c. rádiós sorozat egyik főszereplője. F.Sz. Magda (Zágon I.: Az asszony és a szellem); Ficekné (Kolozsvári Grandpierre E.: Kalózkisasszony); Tücsi (Bárány T.: Többórás napsütés).