# Laczó András

(Szeged, 1954. jún. 7.– ): énekes (tenor). Pályafutását operaénekesként 1977-ben a debreceni Csokonai Színházban kezdte. 1982-ben szerzett diplomát a Zak-n Simándy József növendékeként. 1978-tól az Operaház tagja. Oratóriumok szólistájaként is fellép. Hungaroton- és CBS-lemezek közreműködője. F.Sz. Testo (Monteverdi: Tankréd és Klorinda párviadala); Tamino (Mozart: A varázsfuvola); Klerikus (Respighi: A láng); Lenszkij (Csajkovszkij: Anyegin); Almaviva (Rossini: A szevillai borbély); Hovanszkij (Muszorgszkij: Hovanscsina).