# Mácsai Pál

(Bp., 1961. márc. 31.– ): színész, rendező. 1984-ben a SzAk elvégzése után a Nemzeti Színházhoz szerződött. 1990-ben elvégezte a rendező szakot. 1989 óta a Madách Színház tagja. 1993-tól szabadfoglalkozású. Sokoldalú, tudatos művész, lényegre látó rendezéseit precíz kidolgozottság jellemzi. Jászai Mari-díjas (1991). F.Sz. Rómeó (Sh.: Rómeó és Júlia); Mosca (Jonson: Volpone); Rembroke (Dürrenmatt: János király); Erich Reinecke (Németh Á.: Lili Hofberg); Ramong Geyza főhadnagy (Krleža–Belović: Terézvári garnizon); Sakini (Patrick: Teaház az Augusztusi Holdhoz). F.R. Sobol: Gettó; Mrożek: A nyílt tengeren; Örkény I.: Pisti a vérzivatarban; Gurney: Love-letters. Zárójelentés címmel nagylemeze jelent meg, melynek szövegírója is.