# Bognár Péter

(Bp., 1946. márc. 7.– ): bábszínész. 1965-ben, a gimnáziumi évek után került az Állami Bábszínházhoz mint díszletfestő. 1972-ben végezte el a Bábstúdiót. 1992-ben, a színház kettéválása után a Budapest Bábszínház művésze lett. Karakterszínész. F.Sz. Francia király (Petőfi S.–Szilágyi D.: János vitéz); Orvos (Gogol–Balogh G.: Az orr); Udvari bolond (Andersen–Szilágyi D.: A bűvös tűzszerszám); Sluga Pál (Tarbay E.: Varjúdombi meleghozók); Csizmás kandúr (Tóth E.).