# Gyulai Edit

(Gyula, 1935. febr. 22.– ): énekesnő (koloratúrszoprán). 1953–1958 között végezte el a Bartók Béla Zeneművészeti Szakközépiskola ének szakát, majd 1958–61-ben a szaktanárképző és magánének szakot Kerényi Miklós György és Bárdos Lajos vezetésével. 1969–71-ben a debreceni Csokonai Színház, 1971-től 1979-ig a Pécsi Nemzeti, 1979–81-ben a Szegedi Nemzeti Színház magánénekese volt. F.Sz. Az Éj királynője (Mozart: A varázsfuvola); Marcellina (Beethoven: Fidelio); Adél (ifj. J. Strauss: A denevér); Hanna (Lehár F.: A víg özvegy).