# Békéscsaba színészete

a város színházi életéről az első biztos adat, amely a Botskai István c. darab jan. 17-i előadását adja hírül, 1828-ból származik. Az első pontosan dokumentálható Békéscsaba-i társ. Demjén Mihály 1851 dec.-étől 1852 jan.-jáig Békéscsabán játszó társ.-a. Az 1879-ig itt felbukkanó társ.-ok a Fiume Szálló színháztermében léptek fel. 1879. márc. 8-án nyílt meg a Vigadó, épületében 600 személyes színházteremmel, melyet Krecsányi Ignác társ.-ának előadása avatott fel. Évente egy, néha több társ. is játszott a városban, mert Békéscsabának saját társ.-a nem volt. Az épületet 1913-ban korszerűsítették, nézőterét 630 személyesre bővítették. Az 1924-től 1939-ig, ill. 1943 őszétől a színikerületekben működő társ.-ok mellett az országos játékengedéllyel rendelkező stagionék is gyakran megfordultak Békéscsabán. A színház az 1939–40-es évad kezdetétől cseretárs.-okat fogadott, majd az 1942–43-as évadtól ismét a színikerületi rendszerhez kapcsolódott. 1949-ben Szegedhez csatolták, majd 1951-től Szolnokkal közös társ.-ot kapott. 1954-ben → Békés Megyei Jókai Színház néven önálló, egész évadban játszó színházzá alakult. – Ir. Papp J.: A békéscsabai színészet története, 1851–1944. I–IV. köt. (Békéscsaba, 1961–1967).