# Götz Béla

(Bp., 1940. máj. 7.– ): szcenikus, díszlettervező. Gimnáziumi tanulmányai után (1958) a Madách Színházhoz szerződött, ahol ügyelőként, segédrend.-ként kezdett, majd szcenikus lett (1976), és díszlettervező (1989). Közben a SzAk-n Nádasdy Kálmánnál tanult, s a világítástechnikán keresztül közelített a színpadi zenés műfajok, monumentális színjátékok díszlettervezéséhez. Más színházaknak is tervezett, a Képzőművészeti Főiskolán tanított, elméleti-szervezési tevékenységet folytatott. A legmodernebb színpadtechnikai optikai eszközökkel, effektusokkal dolgozó konstruktív térépítkező, berendező. F.T. Brecht: Mahagonny; Balogh E.–Kerényi I.: Csíksomlyói passió; Eliot–Lloyd Webber: Macskák; Szörényi L.–Bródy J.: István, a király; Sobol: Gettó; Sh.: Lear király.