# Faludi Miklós

(Devecser, 1870. febr. 3.–Bp., 1942. febr. 1.): színházigazgató, dramaturg. Faludi Gábor fia. Néhány évig banktisztviselő volt Franciaországban és Angliában. 1896-tól 1901-ig a Népszínház titkáraként dolgozott. 1901–1921 között a Vígszínház dramaturg-ig.-ja, majd műv.-i ig.-ja volt. 1929-ben zeneművek és színművek kiadója. 1936-tól 1939-ig a Belvárosi Színházban dramaturg-titkári teendőket látott el. Faludi a kor drámairodalmát jól ismerte, ezért jó tájékozottsággal és érzékkel tűzte a színház műsorára a külföldön sikert aratott műveket. Irodalmi ambíciói is voltak. Foglalkozott drámaírással és fordítással. Fordítása: Belasco: Pillangókisasszony (1901).