# Detre Annamária

(Bp., 1948. ápr. 25.– ): színésznő. A SzAk elvégzése után 1970-ben a Vígszínházba szerződött. 1973–1976 között a Budapesti Gyermekszínházban játszott. Közben 1976-ban elvégezte az Eötvös Loránd Tudományegyetem Bölcsészettudományi Karának pszichológia szakát. 1977-től 1978-ig az Állami Déryné Színház tagja volt. 1978-tól 1990-ig az Arany János Színház művésznője, azóta szabadfoglalkozású színművész. Főként szinkronszerepeiről ismert. F.Sz. Margie (O’Neill: Eljő a jeges); Hamupipőke (Romhányi J.); Becky (Twain: Tom Sawyer kalandjai); Beatrix (Jékely Z.: Mátyás király juhásza); Júlia (Szántó A.–Szécsény M.–Fényes Sz.: Paprikás csirke).