# Honművész

(1833. ápr. 4.–1841. jún. 27.): Pesten megjelenő szépirodalmi, művészeti és divatlap, a Regélő társlapja. Szerk. Mátray Róthkrepf Gábor. A Honművész lelkesen támogatta a m. színjátszás, ill. a Pesti Magyar Színház létrehozásának ügyét. Színikritikái elsősorban a színészi játékkal, a műsorpolitikával foglalkoztak, Bajza József és Garay János vitája pedig (1836) a színibírálat szempontjait kívánta tisztázni. – Ir. T. Erdélyi I.: A Regélő–Honművész történetéhez (ItK, 1968).