# Ráthonyi Ákos

(Kökényesd, 1868. nov. 8.–Nagyszőllős, 1923. márc. 24.): operett-, népszínműénekes. A SzAk elvégzése után 1892. ápr.-ban Kolozsvárra szerződtette Ditrói Mór. Innen Evva Lajos 1894-ben a Népszínházba vitte, 1896-ban Ditrói Mór a Vígszínházban alkalmazta. 1898-ban a Magyar, majd 1907-ben a Király Színházhoz szerződött. 1908-ban elvette második feleségét, Borbély Erzsébetet és elhagyta a pályát. Elegáns, könnyed volt bonviváni szerepkörében. Természetes színpadi mozgás jellemezte. F.Sz. Horkay (Herczeg F.: Gyurkovics lányok); Danilo (Lehár F.: Víg özvegy); Niki gróf (Strauss: Varázskeringő); Eisenstein (Strauss: A denevér).

RÁTHONYI ÁKOS