# Fellegi Teri; Falussy

(Bp., 1901. ápr. 27.–Bp., 1987. szept. 25.): színésznő. Az Operaház balettiskoláját végezte el. 1917–1918 között Rózsahegyi Kálmán színiiskolában tanult. Első szerződését 1918-ban a Városi Színházban kapta. Szubrettként kezdte pályáját, idővel primadonna szerepeket is játszott. 1921-től az USA-ban szerepelt Fedák Sárival, Kosáry Emmivel, Király Ernővel, Rátkai Mártonnal. 1932–1945 között dizőz és operettprimadonna szerepeket játszott a Vígszínházban, a Fővárosi Operettszínházban, a Kabaré Pódiumon. Turnézott Párizsban, Bécsben, New Yorkban, Bernben, Koppenhágában, Athénban. 1948-ban az USA-ban telepedett le. Gyakran tartott egyéni előadóesteket (1959: Toronto, Művész Színház). A New York-i m. Fészek Klub tagja. Utolsó éveiben visszatelepült Mo.-ra. F.Sz. A csárdáskirálynő (Kálmán I.); Julika (Molnár F.: Liliom); Iluska (Kacsoh P.: János vitéz); Lili bárónő (Huszka J.); Muskátné (Molnár F.: Liliom).

FELLEGI TERI – Gellért Imre rajza