# Márai Enikő

(Belgrád, 1940. dec. 30.– ): előadóművész, dramaturg. 1971-ben végzett az Eötvös Loránd Tudományegyetem Bölcsészettudományi Karának magyar szakán. Az Universitas Együttesben került kapcsolatba a színház- és előadóművészettel. 1962 óta előadóművész. 1976–78-ban a Petőfi Irodalmi Múzeumban múzeumpedagógusként rendhagyó irodalmi órákat, előadóesteket tartott. 1978–83-ban a Népszínház, 1983-tól a Nemzeti Színház és a Várszínház dramaturgja. A Gyulai Várszínházban dramaturgként működött közre Márai Sándor A kassai polgárok c. művének előadásában. Előadóestjei: Kesztyűdobás a kétségbeesésnek (1967); Lányok, a húsvét múlik (1970); Vesztőhely télen (1980, Pilinszky János műveiből); Márai S.: Egy polgár vallomásai (1989, hanglemezen is).