# Szántó Judit

(Bp., 1932. dec. 17.– ): dramaturg, műfordító, kritikus. A SzAk-n 1957-ben szerzett dramaturgi diplomát, és a Színháztudományi Intézet, később Magyar Színházi Intézet tudományos munkatársa lett, majd osztályvezetőként vonult nyugdíjba 1987-ben. A Színház c. szaklap főmunkatársa. Számos színművet és színházelméleti munkát fordított német, angol és francia nyelvből. Jászai Mari-díjas (1985). F.M. Valóság és dráma Nyugaton (1962); Az angol színház új hulláma (1963); Korunk drámai formái (1966); Le visage artistique des principaux théâtres de Budapest (Párizs, 1970).