# Zilahi Győző

(Zsámbék, 1929. ápr. 22.– ): táncos. Felsőfokú kereskedelmi iskolát végzett 1948-ban, majd 1949-től 1957-ig a Honvéd Művészegyüttes néptáncosa volt. Balett-tanulmányait Nádasi Ferencnénél folytatta. 1957-től 1987-ig az Operaház táncosa. Kiváló színészi alakítókészséggel rendelkező karaktertáncos. F.Sz. Hilarion (Lavrovszkij: Giselle); Öreg gavallér (Harangozó Gy.: A csodálatos mandarin); Kurrah ördög (Eck I.: Csongor és Tünde); Capitano (Harangozó Gy.: Francia saláta); Jónás tanár úr (Harangozó Gy.: Furfangos diákok); Farkas (Petipa: Csipkerózsika).