# Dór Éva

(Bp., 1926. szept. 7.– ): színésznő. Az Országos Színészegyesület színiiskolájába járt. Pályáját az Erdélyi Mihály vezette Józsefvárosi Színházban kezdte szubrett szerepkörben. Később dizőzként lokálokban lépett fel. 1968-ban telepedett le Izraelben. Időközben Dániában, Finnországban, Ausztriában is énekelt. Izraelben m. nyelvű előadások énekes szerepeiben lépett a közönség elé. F.Sz. Mrs. Higgins (Loewe–Lerner: My Fair Lady); Betty (Harmath I.–Szüle M.: Egy bolond százat csinál); Warrenné (Shaw: Warrenné mestersége); Angéla (Lehár F.: Luxemburg grófja); Delila (Molnár F.).