# Lovas Pál

(Békéscsaba, 1952. máj. 27.– ): táncos, balettmester, pedagógus. 1971-ben végzett az ÁBI-ben, azóta a Pécsi Balett tagja és magántáncosa. A 80-as évek közepén a Szegedi Balett és az Operaház vendégművésze, számos főszerep alakítója. Biztos tánctudása, előnyös megjelenése a neoklasszikus és modern táncművekben egyaránt érvényesül. 1992-ben az ÁBI-ben balettpedagógus diplomát szerzett, tanít a Pécsi Művészeti Szakközépiskolában. Liszt Ferenc-díjas (1988). F.Sz. Waclav (Tóth S.: A bahcsiszeráji szökőkút); Táncos (Šmok: Beugrás); Fiú (Novkov: Tűzmadár); Japán főúr (Krámer Gy.: Ellopott legyező); Rómeó (Herczog I.: Rómeó és Júlia); Jézus (Fodor A.: A próba); Kiválasztott fiú (Béjart: Tavaszünnep); Mandarin (Fodor A.: A csodálatos mandarin).