# Déry Tibor

(Bp., 1894. okt. 18.–Bp., 1977. aug. 18.): író. Kereskedelmi Akadémiára járt, s magánhivatalnok lett. 1917-ben jelentkezett elbeszélésekkel. Hamarosan a Nyugat c. folyóirat köréhez tartozott. A Tanácsköztársaság bukása után emigrált. 1926-ban hazatért, s a Dokumentum c. folyóirat egyik szerk.-je lett. Ezután külföldön, 1936-tól ismét Mo.-on élt. 1947-ben Baumgarten-díjat, 1948-ban Kossuth-díjat kapott. 1957-ben politikai tevékenységéért börtönbe került és 1960-ban szabadult. Több drámát írt és fordított. Képzelt riport egy amerikai popfesztiválról (1971) c. regényéből készült musical messzehangzó sikert aratott. Drámái: A kék biciklista (1926); A kis család vagy mit eszik reggelire (1926); Az óriáscsecsemő (1926); Tükör (1947); Itthon (1948); Talpsimogató (1954); Bécs, 1934 (1966); Szembenézni (1969). Fordításai: Salacrou: A gyűlölet éjszakája (1947); később A harag éjszakái c. adták ki (1965); Hauptmann: Henschel fuvaros (1962); Strindberg: Haláltánc (1971). – Ir. Ungvári T.: D. T. (1973); Pomogáts B.: D. T. (1974).