# Nádassy Anna; Nagy

(Bp., 1923. dec. 2.– ): színésznő. A SzAk elvégzése után a Szegedi Nemzeti Színházban kezdte pályafutását, majd 1943-tól 1947-ig a Pécsi Nemzeti Színházban játszott. 1947-től 1949-ig a Fővárosi Operett-, 1950-ig a Miskolci Nemzeti, 1952-ig a debreceni Csokonai Színház tagja volt. 1952-ben visszatért Miskolcra, ahonnan 1979-ben nyugdíjba ment. F.Sz. Anna hercegnő (Offenbach: A gerolsteini nagyhercegnő); Szaffi (ifj. J. Strauss: A cigánybáró); Hübscher Kata (Sardou: Szókimondó asszonyság).