# Budai István

(Bp., 1936. aug. 12.– ): színész. Pályáját a Szegedi Nemzeti Színháznál kezdte 1961-ben. 1964-ben a József Attila Színház szerződtette. 1970–71-ben az Állami Déryné Színházban, 1972-től az Irodalmi Színpadon játszott. 1982-től 1985-ig ismét a József Attila Színház tagja, azóta szabadfoglalkozású színművész. F.Sz. Sahriar szultán (Heltai J.: Az ezerkettedik éjszaka); Gazsi (Mesterházi L.: Férfikor); Goreckij (Osztrovszkij: Farkasok és bárányok); Ferdinánd (Schiller: Ármány és szerelem); Lovászinas (Bródy S.: A tanítónő).