# Szilágyi Szabó Eszter

(?, 1915– ): színésznő. Rózsahegyi Kálmán színiiskoláját végezte el. 1937–1940 között Szegeden, 1940-ben Kardoss Géza társ.-ában Pécsett és Kassán játszott. 1940-től 1944-ig az Új Magyar Színház tagja volt. Gyakran vendégszerepelt vidéken. 1941-ben az Andrássy Színházban, 1942-ben az Erzsébetvárosi Színházban is fellépett. 1945-ben a Budai Színházban és a Medgyaszay Színházban még szerepelt, majd külföldre távozott. Fiatal leányszerepeket, drámai hősnőket játszott. F.Sz. Titánia (Sh.: Szentivánéji álom); Jelizaveta Petrovna (Buday D.: Tábornokné); Cecil (Herczeg F.: Kék róka).