# díszlet

a színpadi mű cselekményének helyszínét jelölő, változtatható, mozgatható és cserélhető színpadberendezés. A bemutatandó mű által meghatározott korstílust, a szerző instrukcióit, a rendezői és díszlettervezői koncepciót megjelenítő építészeti-képzőművészeti alkotás, mely a színpadi tér (játéktér) és a színpadkép meghatározó eleme. – Ir. G. C. Izenour: Theater Design (New York, 1977); Sh. Cheney: Stage Decoration (New York, 1928); Bablet: Le Décor de théâtre de 1870 à 1914 (Paris, 1965); H. Burris–Meyer–E. C. Cole: Scenery for the Theatre (Boston–Toronto, 1938, 1971).