# Erényi Nándor

(Sátoraljaújhely, 1879–Bp., 1937. febr. 17.): újságíró. Jogot végzett Bp.-en. 1897-ben a Jelenkor munkatársa lett, majd három évig Londonban és Párizsban élt, ahol színházi kérdésekkel foglalkozott. Hazatérte után 1903–1910 között a Pesti Napló, 1910–11-ben a Világ, 1913–14-ben a Budapesti Hirlap c. lapok színikritikusa volt. 1911-től haláláig a Magyar Színpad c. műsorújságot szerk. Az Estnek is belső munkatársa volt, az 1930-as években a színházi rovatot szerk.