# Bitskey Tibor

(Rákoskeresztúr, 1929. szept. 20.– ): színész. A SzAk-t 1953-ban végezte el, de már 1951-től A Magyar Néphadsereg Színháza ösztöndíjas tagja, 1959-től 1964-ig a Nemzeti Színház, 1964-től 1974-ig a Vígszínház tagja volt. 1974 óta a Thália, ill. az Arizona Színház vezető művésze. Megjelenése, szép orgánuma a hősszerepek megformálására tette alkalmassá. Számos filmszerep és televíziós alakítás sorakozik színházi szerepei mellé. 1959-ben és 1963-ban Jászai Mari-díjjal tüntették ki, 1984-ben érdemes művész kitüntetést kapott. F.Sz. Cyrano (Rostand: Cyrano de Bergerac); Agárdi Péter (Heltai J.: A néma levente); Ádám (Madách I.: Az ember tragédiája); Csongor (Vörösmarty M.: Csongor és Tünde); Bánk (Katona J.: Bánk bán); Kreon (Szophoklész: Antigoné); Rodrigo (Corneille: Cid).

BITSKEY TIBOR
Örkény I.–Nemeskürthy I.: A holtak hallgatása c. művében