# Vándor András; Reismann

(Nagybánya, 1928. nov. 4.– ): színész. A marosvásárhelyi Szentgyörgyi István Színművészeti Intézetben végzett. A Harag György által szervezett nagybányai, illetve szatmárnémeti színházalapító évfolyam tagja volt. 1968-ig volt a társ. színésze, ekkor átszerződött Nagyváradra, majd nyolc év után, 1976-ban visszatért Szatmárnémetibe. Sokoldalú színész, kitűnő jellemformáló képességgel rendelkezik. Alakításai nem egysíkúak, mindig komplex jellemeket, bonyolult összefüggéseket tár a nézők elé. Van érzéke az abszurd helyzetek ábrázolásához, gyakran ironikus megvilágításban elevenít meg figurákat. F.Sz. Ifj. Schwartz (Szigligeti E.: Liliomfi); Miroiu (Sebastian: Névtelen csillag); Tybalt (Sh.: Rómeó és Júlia); Toma (Baranga: Kerge birka); Luka (Gorkij: Éjjeli menedékhely); Gregory Solomon (Miller: Az alku).